Unge på landet fritidsjobber mest - Mester Tidende
9. juli 2018 07:48 | Af Redaktionen/bda | Tip redaktionen om en historie
På Læsø arbejder næsten 60 procent af de 13 til 15-årige. Det viser en særkørsel, som Danmarks Statistik har foretaget for Politiken. Tallene stammer fra november 2016 og skyldes derfor ikke det typiske sæsonarbejde, hvor skoleelver bemander sommerlandets isboder.
I velhaverkommunen Lyngby-Taarbæk i Nordsjælland har kun godt hver ottende af de helt unge et fritidsjob. Omkring samme niveau gælder på Frederiksberg, i Rudersdal, København og Ishøj.
Arbejdsmarkedsforsker og postdoc Jonas Felbo-Kolding fra Forskningscenter for Arbejdsmarked- og Organisationsstudier (Faos) på Københavns Universitet vurderer, at der er der flere sandsynlige forklaringer på den mere udbredte flid på landet.
Arbejdstilsynet har lavet en liste med ti typer lettere arbejde uden tunge løft, som unge 13 til 15-årige må udføre typisk inden for landbrug, gartneri, rideskoler, rengøring, ekspedition i butikker, restauranter og caféer.